[{"text_idx": "#000000", "text": "\u201cOi kui ilus!\u201d, \u201cKu\u0308ll see na\u0308eb a\u0308ge va\u0308lja!\u201d ning \u201cKas need on pa\u0308ris okkad?\u201d. Selliseid arvamusi ja ku\u0308simusi kuuleb inimeste suust, kes esimest korda na\u0308evad Okka paneele."}, {"text_idx": "#000001", "text": "Ma\u0308nniokkaplaat na\u0308eb va\u0308ga dekoratiivne va\u0308lja ja mo\u0303jub kontoris nagu tu\u0308kike loodust. Ta\u0308nu dekoratiivse paneeli o\u0303hulisusele arenes lisaks va\u0308lja akustiline paneel, kus on kasutatud ka lambavillavilti ja linast riiet."}, {"text_idx": "#000002", "text": "Okaste saamiseks on mehel kokkulepe RMKga, kelle raielankidelt saab poolemeetriseid ma\u0308nnioksi. Puhaste ja kvaliteetsete okaste okste ku\u0308ljest a\u0308ra noppimiseks palgati Maarja ku\u0308la intellektipuudega noored. \u201cMul oli varem kokkupuude Maarja ku\u0308laga ja nu\u0308u\u0308d oleme koosto\u0308o\u0308ga mo\u0303lemalt poolt va\u0308ga rahul,\u201d tunnistab Margus Siilik."}, {"text_idx": "#000003", "text": "Okkad nopitakse, kuivatatakse, immutatakse tulekindlaks ja seeja\u0308rel kuivatatakse ja\u0308lle. \u201cKui tahad teha toodet u\u0308hiskondlike ruumide jaoks, siis kehtivad va\u0308ga karmid tuleohutusno\u0303uded,\u201d selgitab ta. Paneelide valmistamisel kasutatakse looduslikke liim- ja va\u0308rvaineid."}, {"text_idx": "#000004", "text": "Nu\u0308u\u0308d kui tooraine ja tehnoloogia olemas, on suurim mure see, kuidas leida kliendid. Siin oli abiks ettevo\u0303tluskonkurss Ajujaht, kus Okkastyle jo\u0303udis eelmisel aastal viie parema hulka. Konkursil osalemine to\u0303i ka u\u0308he esimestest suurklientidest \u2013 Pa\u0308rnus asuv Estonia Spa hotell tellis spaa vastuvo\u0303tu seinale ma\u0308nniokastest dekoratiivse paneeli."}, {"text_idx": "#000005", "text": "\u201cAlgul tegelesin sellega muu to\u0308o\u0308 ko\u0303rvalt, kuid nu\u0308u\u0308d ongi see mu po\u0303hito\u0308o\u0308,\u201d ra\u0308a\u0308gib varem elektrito\u0308o\u0308dega tegelnud Siilik. Okka kaubama\u0308rgi all ma\u0308nniokkapaneele valmistavas ettevo\u0303ttes on to\u0308o\u0308l viis inimest, kuid kuna tegu on ka\u0308sitsito\u0308o\u0308ga, tuleb alanud aastast lisajo\u0303udu palgata. Plaan on ka eksportida."}, {"text_idx": "#000006", "text": "\u201cTahame vaadata kaugemalegi, kus o\u0308kotoode on rohkem hinnas ja sihtgrupp ka suurem,\u201d avaldab ettevo\u0303tte asutaja. \u201cLo\u0303una-Eesti metsadest piisab ta\u0308iesti, et toorainevajadus a\u0308ra katta. Ma\u0308nniokkad vahetuvad iga kahe aasta tagant, nii et neid kasvab pidevalt peale.\u201d"}, {"text_idx": "#000007", "text": "Dekoratiivse paneeli minimaalne paksus on 3,5 cm ja selle ruutmeeter kaalub 7 kg. Vo\u0303imalik on valmistada kuni 10 cm paksusi paneele."}, {"text_idx": "#000008", "text": "Akustilise paneeli maksimaalne paksus on 11,5 cm ja selle ruutmeeter kaalub 14 kg. Paneelid saab raamida termoto\u0308o\u0308deldud puitraamiga vo\u0303i alumiiniumist raamiga. Samas on neid vo\u0303imalik seinale paigaldada ka ilma raamita."}]